ഘട്ടംഘട്ടമായി സ്കൂളുകള് തുറക്കാമെന്ന് ഐസിഎംആര് ന്യൂഡല്ഹി: പ്രൈമറി ക്ലാസുകള് മുതല് ഘട്ടംഘട്ടമായി സ്കൂളുകള് തുറക്കാമെന്ന് ഇന്ത്യന് കൗണ്സില് ഓഫ് മെഡിക്കല് റിസര്ച്ച് ഇന്ത്യന് ജേര്ണല് ഓഫ് മെഡിക്കല് റിസര്ച്ചില് പ്രസിദ്ധീകരിച്ച റിപ്പോര്ട്ടില് വ്യക്തമാക്കി. 500 ദിവസത്തിലേറെയായി സ്കൂളുകള് അടിച്ചിട്ടത് 32 കോടി കുട്ടികളെ പ്രതികൂലമായി ബാധിച്ചു. ആദ്യം പ്രൈമറി ക്ലാസുകള്, പിന്നാലെ സെക്കന്ഡറി ക്ലാസുകള് എന്ന വിധത്തില് ക്ലാസുകള് പുനരാരംഭിക്കാമെന്ന് ഐസിഎംആര് നിര്ദേശിച്ചു. സ്കൂളുകളിലെ അധ്യാപകരെയും ജീവനക്കാരെയും കൃത്യമായ ഇടവേളകളില് പരിശോധിച്ചു വൈറസ് ബാധ ഇല്ലെന്ന് ഉറപ്പാക്കണം. പ്രായഭേദമന്യേ എല്ലാവരും മാസ്കും സാനിറ്റൈസര് ഉപയോഗവും അകലം പാലിക്കലും തുടരണം. 2021 ജൂണില് ഇന്ത്യയില് നടന്ന കോവിഡ് 19ദേശീയ സിറോ സര്വേ നാലാം റൗണ്ട് ഫലം 6 17 വയസ് പ്രായമുള്ള കുട്ടികളില് പകുതിയിലധിവും സിറോ പോസിറ്റീവ് ആണെന്ന് കണ്ടെത്തിയിട്ടുണ്ട്. ഒന്നു മുതല് 17 വരെ വയസുള്ള കുട്ടികളില് കൊറോണ വൈറസ് നേരിയ തോതില് ബാധിച്ചേക്കാമെന്നാണ് ലഭ്യമായ തെളിവുകളില്നിന്നു മനസിലാകുന്നത്. എന്നാല്, കുട്ടികളില് രോഗബാധ ഗുരുതരമാകില്ല. മരണനിരക്കും കുറവായിരിക്കും.ഓണ്ലൈന് പഠനം വിദ്യാര്ഥികളില് അസമത്വം സൃഷ്ടിച്ചെന്നും താണു ആനന്ദ്, ബല്റാം ഭാര്ഗവ, സമിരന് പാണ്ഡ എന്നിവര് തയാറാക്കിയ റിപ്പോര്ട്ടില് പറയുന്നു. സ്കൂളുകള് തുറക്കാത്തതു മൂലം സാമൂഹിക ഇടപെടല്, കായിക പ്രവര്ത്തനങ്ങള്, സമപ്രായക്കാരുമായുള്ള സൗഹൃദം എന്നിവയെല്ലാം തടസപ്പെട്ടതായും റിപ്പോര്ട്ട് ചൂണ്ടിക്കാട്ടുന്നു.